****

Χαλάνδρι, 22/8/2018

**ΔΗΜΟΣ ΧΑΛΑΝΔΡΙΟΥ**

**ΓΡΑΦΕΙΟ ΤΥΠΟΥ**

Τηλ. 213.2023922

[www.halandri.gr](http://www.halandri.gr/)

e-mail: press@halandri.gr

**ΔΕΛΤΙΟ ΤΥΠΟΥ**

 ***Το Φεστιβάλ Ρεματιάς προσφέρει την τέχνη, εμείς την αλληλεγγύη.***

 ***Προσφέρουμε τρόφιμα, φάρμακα και άλλα είδη πρώτης ανάγκης***

 ***για την επιβίωση των συνανθρώπων μας που πλήττονται από την κρίση.***

**“Digi-theater” στη Ρεματιά:**

***Σόλων και Κροίσος:* μια παράσταση για όλους και όλες**

Μια πρωτότυπη παράσταση όπου συνδιαλέγονται ζωντανά επί σκηνής οι τέχνες του θεάτρου, του κινηματογράφου και της προφορικής αφήγησης φιλοξενεί το Φεστιβάλ Ρεματιάς 2018 – *Νύχτες Αλληλεγγύης* την **Πέμπτη 30 Αυγούστου**.Η παράσταση ***Σόλων και Κροίσος*** συνδυάζει με διαδραστικό τρόπο το θεατρικό σκηνικό με ψηφιακές κινούμενες εικόνες, τεχνικές αφήγησης και video-προβολή, προτείνοντας μια απολαυστική σύνθεση (digi-theater).

To έργο παρουσιάζει τη συνάντηση του σοφού Σόλωνα με τον πλούσιο Κροίσο. Ο Xορός σχολιάζει δυναμικά στη σκηνή τους τρόπους που ο άνθρωπος μπορεί να αποφεύγει τις συμφορές, να γίνεται πραγματικά ευτυχισμένος και να σκέφτεται ελεύθερα συνομιλώντας με τις ψηφιακές αναπαραστάσεις που μας μεταφέρουν σε άλλους τόπους και χρόνους με τρόπο σημερινό.

Η παράσταση είναι **καθολικά προσβάσιμη** καθώς θα παρουσιαστεί με ταυτόχρονη Διερμηνεία στην Ελληνική Νοηματική Γλώσσα, υπέρτιτλους στα ελληνικά και αγγλικά και Ακουστική Περιγραφή για τυφλούς/ές και ανθρώπους με προβλήματα όρασης.

Το πρόγραμμα της παράστασης θα διατίθεται σε μεγαλογράμματη σειρά, σε γραφή Braille και Qr code.

**Συντελεστές:**

**Κείμενο – Σκηνοθεσία:** Tίνα Αγγέλου, Νεφέλη Παπαντωνοπούλου

**Απόδοση στα αγγλικά:** Δανάη Αθανασοπούλου, Τίνα Αγγέλου

**Ψηφιακές εικόνες, σκηνικά:** Γιώργος Γκούμας

**Video art:** Σίμος Συλαΐδης

**Kρουστά:** Σόλης Μπέρκης

**Κίνηση:** Γιάννα Φιλιπποπούλου

**Παίζουν:**

Nίκος Ορφανός, Γιώργος Ευγενικός, Γρηγόρης Ποιμενίδης, Αγγελική Γκόγκου,

Σμαράγδα Αποστολάτου, Ευδοκία Κελεσίδη

**Προσβασιμότητα περιεχομένου με την πιστοποίηση και επιμέλεια της
Κίνησης Ανάπηρων Καλλιτεχνών-Movement of Disabled Artists:**

**Διερμηνεία στην Ελληνική Νοηματική Γλώσσα (ΕΝΓ):** Θεοδώρα Τσαποΐτη

**Ενδογλωσσικοί / διαγλωσσικοί υπέρτιτλοι για K(κ)ωφούς/ές και βαρήκοους/ες (CAPS):** Εμμανουέλα Πατηνιωτάκη

**Ακουστική Περιγραφή στα ελληνικά για τυφλούς/ές και ανθρώπους με προβλήματα όρασης (AD):** Θανάσης Παπαντωνόπουλος - Νεφέλη Παπαντωνοπούλου

**Προγράμματα σε γραφή Braille:** ΚΕΑΤ (Κέντρο Εκπαιδεύσεως και Αποκαταστάσεως Τυφλών)

**Προσβασιμότητα χώρου:**

Το Θέατρο Ρεματιάς ύστερα από ενέργειες του Δήμου Χαλανδρίου σε συνεργασία με την Κίνηση Ανάπηρων Καλλιτεχνών έχει διαμορφωθεί για να προσφέρει ισότιμη πρόσβαση σε όλους τους ανθρώπους.

Διατίθενται δυο θέσεις στάθμευσης για χρήση από αναπηρικά αυτοκίνητα.

Σηματοδοτημένες θέσεις για χρήση από ανθρώπους με κινητικές-αισθητηριακές και άλλες βλάβες, συνοδούς και εμποδιζόμενα πρόσωπα (ηλικιωμένους/ες, εγκυμονούσες και γονείς με παιδιά σε βρεφικά καροτσάκια, άτομα με προσωρινό τραυματισμό).

Διαγραμμισμένος χώρος μπροστά από την πρώτη σειρά θέσεων για χρήστες/στριες αναπηρικών αμαξιδίων.

Τουαλέτα αναπήρων.

Σηματοδοτημένα τραπέζια πάνω στις πλάκες ανεμπόδιστης πρόσβασης, στον χώρο του αναψυκτηρίου, για την εξυπηρέτηση αναπήρων και εμποδιζόμενων προσώπων.

Οι σκύλοι οδηγοί τυφλών είναι ευπρόσδεκτοι με τους/τις χρήστες/στριες τους.

**Ώρα έναρξης: 9.00 μ.μ.**

Αντί εισιτηρίου στις παραστάσεις με ελεύθερη είσοδο προαιρετική συνεισφορά σε τρόφιμα, φάρμακα, σχολικά και άλλα είδη πρώτης ανάγκης για το Κοινωνικό Παντοπωλείο του Δήμου, το Κοινωνικό Ιατρείο Αλληλεγγύης Χαλανδρίου και για τις δομές αλληλεγγύης στους πρόσφυγες.

**Ευριπίδειο Θέατρο Ρεματιάς**

**Πεζόδρομος Προφήτη Ηλία, Πολύδροσο Χαλανδρίου**

**ΧΟΡΗΓΟΙ ΕΠΙΚΟΙΝΩΝΙΑΣ:**

** **